PIRKUMA UN PIEGĀDES LĪGUMS Nr. 13/2019/P

|  |  |
| --- | --- |
| Liepājā, | 2019.gada 24. janvāris |

**Liepājas pilsētas pašvaldības iestāde “Liepājas pilsētas Izglītības pārvalde”,** reģistrācijas Nr. 90000063151, tās vadītājas Kristīnes Niedres - Latheres personā, kura rīkojas uz nolikuma pamata (turpmāk tekstā – PASŪTĪTĀJS), un

**SIA “Eurolocker”**, reģistrācijas Nr.50103889341, tās valdes locekļa Aleksandra Mjasnikova personā, kurš darbojas uz Statūtu pamata(turpmāk tekstā – IZPILDĪTĀJS), turpmāk tekstā abas kopā sauktas arī PUSES un katra atsevišķi – PUSE, pamatojoties uz iepirkuma *“*Par garderobes mēbeļu piegādi un uzstādīšanu Liepājas A.Puškina 2.vidusskolai*“* (LPP 2018/174) rezultātiem, noslēdz šādu Pirkuma līgumu, turpmāk - LĪGUMS:

1. **LĪGUMA PRIEKŠMETS**
   1. PASŪTĪTĀJS pasūta un pērk, un IZPILDĪTĀJS pārdod, piegādā un uzstāda garderobes mēbeles, kā arī veic to garantijas apkalpošanu, Liepājas A.Puškina 2.vidusskolas telpās, Liedaga iela 5, Liepājā, LV-3416, saskaņā ar tehnisko specifikāciju iepirkumā *“*Par garderobes mēbeļu piegādi un uzstādīšanu Liepājas A.Puškina 2.vidusskolai*“* (LPP 2018/174) iepirkuma daļā *Nr.1 ”Metāla garderobes mēbeļu (skapju) piegāde un uzstādīšana”,* turpmāk–PRECE, atbilstoši IZPILDĪTĀJA tehniskajam piedāvājumam, kas noteikts Līguma pielikumā, turpmāk–piedāvājums, saskaņā ar LĪGUMA noteikumiem un pielikumiem, un PASŪTĪTĀJA norādījumiem.
   2. PRECES garantijas termiņā IZPILDĪTĀJS nodrošina PRECEI nepieciešamo garantijas apkalpošanu, tajā skaitā PRECEI noteikto garantijas apkalpošanu, kuru noteicis tās ražotājs, bez papildus samaksas tādā apmērā, lai būtu spēkā visi garantijas nosacījumi, atbilstoši LĪGUMA 5.sadaļai.
2. **PIEGĀDES NOTEIKUMI UN TERMIŅŠ**
   1. IZPILDĪTĀJAM jāveic PRECES piegāde un uzstādīšana,(turpmāk tekstā – DARBS), iespējami īsā termiņā, bet ne vēlāk kā **2** ***(divu)*** mēnešu laikā no LĪGUMA noslēgšanas dienas PASŪTĪTĀJA norādītajā adresē:  **Liedaga iela 5, Liepāja, LV-3416.**
   2. IZPILDĪTĀJAM PRECES piegādes laiks ir jāsaskaņo ar PASŪTĪTĀJU vismaz 2 (*divas*) dienas pirms piegādes veikšanas.
   3. Reizē ar LĪGUMA 2.1.punktā minēto DARBU pabeigšanu, IZPILDĪTĀJS iesniedz PASŪTĪTĀJAM no IZPILDĪTĀJA puses parakstītu atbilstošu nodošanas – pieņemšanas aktu. Saņemto nodošanas – pieņemšanas aktu PASŪTĪTĀJS apņemas izskatīt 3 (*trīs*) darba dienu laikā no tā saņemšanas brīža, ar akta parakstīšanu dodot tam savu piekrišanu vai atteikuma gadījumā šajā pat termiņā iesniedzot IZPILDĪTĀJAM savus iebildumus. Iebildumiem jābūt motivētiem, pamatotiem, ar detalizētu un skaidru norādi uz akta parakstīšanas atteikuma iemesliem. Šajā gadījumā PUSES vienojas par termiņu, kādā IZPILDĪTĀJAM minētās nepilnības ir jānovērš. Ja trūkumu novēršanai noteiktais laiks pārsniedz LĪGUMA 2.1.punktā noteikto LĪGUMA izpildes termiņu, par to tiek aprēķināts līgumsods atbilstoši LĪGUMA nosacījumiem. Ja PASŪTĪTĀJS 3 (*trīs*) darba dienu laikā nav iesniedzis pretī savus iebildumus, tad tiek pieņemts, ka PASŪTĪTĀJS veikto DARBU kvalitāti ir akceptējis un DARBI atbilst tehniskajiem nosacījumiem un ir pieņemti bez iebildumiem.
3. **LĪGUMCENA UN NORĒĶINU KĀRTĪBA**
   1. Līgumcena par pilnīgu, savlaicīgu un kvalitatīvu DARBU ir EUR 18688,00 (astoņpadsmit tūkstoši seši simti astoņdesmit astoņi euro un 00 centi), pievienotās vērtības nodoklis 21% EUR 3924,48 (trīs tūkstoši deviņi simti divdesmit četri euro un 48 centi), kas kopā ir **EUR 22612,48 (divdesmit divi tūkstoši seši simti divpadsmit euro un 48 centi).**
   2. PASŪTĪTĀJS veic apmaksu par DARBU 30 (*trīsdesmit*) dienu laikā pēc nodošanas – pieņemšanas akta parakstīšanas un attiecīga rēķina saņemšanas. Gadījumā, ja tiek sastādīts akts par Preces neatbilstību, saskaņā ar šī Līguma 2.3.punktu, samaksa tiek veikta tikai par kvalitatīvu un Līguma noteikumiem atbilstošu Preču apjomu.
   3. IZPILDĪTĀJA finanšu piedāvājumā norādītajā cenā ir iekļauta PRECES vērtība, iepakojuma un piegādes (transporta) izmaksas, visi valsts un pašvaldības noteiktie nodokļi, nodevas un citas izmaksas, kas saistītas ar PRECI un to piegādi un uzstādīšanu, kā arī garantijas noteikumu izpilde atbilstoši LĪGUMAM.
   4. PASŪTĪTĀJS apmaksu veic ar pārskaitījumu uz IZPILDĪTĀJA norādīto kontu kredītiestādē.
   5. Par apmaksas dienu tiek uzskatīta diena, kad PASŪTĪTĀJS ir veicis pārskaitījumu uz IZPILDĪTĀJA norādīto kredītiestādes kontu.
4. **KVALITĀTE**
   1. PRECES kvalitātei jāatbilst Tehniskai specifikācijai, Izpildītāja tehniskam un finanšu Piedāvājumam, Civillikuma 1593.panta otrās daļas noteikumiem.
   2. Piegādātajai PRECEI jābūt jaunai, kvalitatīvai, nelietotai, ražotāja iepakojumā ar jebkuriem nepieciešamajiem dokumentiem, pilnā komplektācijā.
5. **GARANTIJA**
   1. Garantijas laiks PRECEI tiek noteikts **2 (divi) gadi**, kas sākas pēc nodošanas – pieņemšanas akta parakstīšanas. PRECES garantijas laiks nevar būt mazāks par laiku, kādu ir noteicis PRECES ražotājs.
   2. Garantijas laikā reakcijas laiks: 2 h (*divas stundas*) darba laikā pēc paziņojuma nosūtīšanas brīža, 8 h (*astoņas stundas*) ārpus darba laika pēc paziņojuma nosūtīšanas.
   3. Garantijas bojājumu novēršanai atvēlētais laiks: 4 (četras) nedēļas no bojājumu konstatēšanas brīža. IZPILDĪTĀJAM, aizvietojot bojāto PRECI ar funkcionāli līdzīgu, iespējams vienoties ar PASŪTĪTĀJU par ilgāku garantijas bojājumu novēršanas laiku.
   4. Garantija tiek nodrošināta PRECES piegādes adresē.
   5. Ja PRECEI garantijas laikā ir nepieciešams veikt remontdarbus un tos nav iespējams veikt PRECES piegādes adresē uz vietas, IZPILDĪTĀJS nodrošina PRECES pieņemšanu LĪGUMA 2.1.punktā norādītajā adresē un transportēšanu uz remonta veikšanas vietu, kā arī pēc garantijas remonta beigām nodrošina PRECES transportēšanu un nodošanu PASŪTĪTĀJAM LĪGUMA 2.1.punktā norādītajā adresē.
   6. Garantijas laikā nepieciešamos remontdarbus, transportēšanas, iekārtu montāžas un demontāžas izdevumus sedz IZPILDĪTĀJS.
   7. Ja PRECES darbaspēju nav iespējams atjaunot, par ko attiecīgi tiek sastādīts akts par PRECES darbaspēju neatjaunojamību, IZPILDĪTĀJS uz sava rēķina apmaina PRECI pret jaunu un LĪGUMA prasībām atbilstošu PRECI 1 (*viena*) mēneša laikā no šajā punktā noteiktā akta par PRECES darbaspēju neatjaunojamību sastādīšanas dienas.
   8. Ja IZPILDĪTĀJS garantijas termiņā un LĪGUMĀ norādītajā laikā atsakās novērst konstatētos trūkumus un defektus, vai nenovērš tos noteiktā laikā, PASŪTĪTĀJAM ir tiesības šo darbu veikšanu uzdot citai personai. IZPILDĪTĀJS sedz PASŪTĪTĀJAM visas izmaksas un zaudējumus, kas radušies no savlaicīgas garantijas darbu neizpildes.
   9. IZPILDĪTĀJSgarantē, ka šajā termiņā PRECE atbilst standartiem, normatīvajos aktos noteiktajām un vispārpieņemtajām prasībām attiecībā uz PRECES kvalitāti, saglabā drošumu un pilnīgas lietošanas īpašības.
   10. Preces garantija saglabājas arī gadījumā, ja mainās Preces īpašnieks.

1. **PUŠU ATBILDĪBA**
   1. PUSES ir savstarpēji atbildīgas par līgumsaistību nepildīšanu un to nepienācīgu izpildi. Šajā gadījumā vienai PUSEI jāatlīdzina otrai PUSEI nodarītie zaudējumi.
   2. Ja PASŪTĪTĀJS nokavē LĪGUMA 3.2. punktā noteikto maksājuma termiņu, tas maksā IZPILDĪTĀJAM līgumsodu 0,5% *(nulle komats piecu procentu)* apmērā no nokavētā maksājuma summas par katru nokavēto dienu, bet kopsummā ne vairāk kā 10% *(desmit procentu)* apmērā no kopējās līgumcenas.
   3. Ja IZPILDĪTĀJS nokavē LĪGUMA 2.1.punktā minēto DARBA izpildes termiņu, tas maksā PASŪTĪTĀJAM līgumsodu 0,5% *(nulle komats piecu procentu)* apmērā no Līgumā noteiktās līgumcenas par katru nokavēto dienu, bet ne vairāk kā 10% *(desmit procentu)* apmērā no kopējās līgumcenas. Turpmākie norēķini notiek pēc līgumsoda nomaksas.
   4. Par aprēķināto līgumsodu viena PUSE informē otru PUSI, iesniedzot attiecīgu rēķinu.
   5. Līgumsoda samaksa neatbrīvo PUSES no saistību turpmākas izpildes, kā arī neierobežo PUŠU tiesības prasīt zaudējumu atlīdzību.
2. **nepārvarama vara**
   1. LĪGUMAM pielāgojami vispārpieņemtie nepārvaramas varas nosacījumi, ja vien iespējams pierādīt, ka tie ietekmējuši PUŠU līgumsaistību izpildi.
   2. Izveidojoties nepārvaramas varas situācijai, viena PUSE par to nekavējoties, ne vēlāk kā 3 (trīs) darba dienu laikā pēc šādu apstākļu iestāšanās dienas, paziņo otrai PUSEI rakstiskā veidā. Izskaidrojumā jābūt skaidri formulētiem nepārvaramas varas situācijas iemesliem un, ja iespējams, jānorāda tās ilgums. PUSE, kas nokļuvusi nepārvaramas varas apstākļos, iesniedz otrai PUSEI izziņas, u.c. dokumentus, ko izsniegušas kompetentas iestādes, kas apstiprina nepārvaramas varas un apstākļu iestāšanos.
   3. Nepieciešamības gadījumā, atsevišķi vienojoties un ievērojot nepārvaramas varas sekas, PUSES nosaka saistību izpildes termiņa pagarinājumu, papildus noteikumus.
3. **LĪGUMA GROZĪŠANA, STRĪDU IZSKATĪŠANA UN LĪGUMA IZBEIGŠANA**
   1. Grozījumi un papildinājumi LĪGUMĀ izdarāmi PUSĒM vienojoties un noformējami rakstiski. Tie stājas spēkā, kad tos ir parakstījušas abas PUSES un kļūst par LĪGUMA neatņemamām sastāvdaļām.
   2. Ja viena PUSE pārkāpusi kādu no LĪGUMA noteikumiem, otrai PUSEI ir tiesības iesniegt rakstveida pretenziju, kurā norādīts pārkāpuma raksturs un LĪGUMA punkts, kuru PUSE uzskata par pārkāptu.
   3. Visus strīdus un domstarpības par LĪGUMA saistību izpildi Puses risina savstarpējo pārrunu ceļā.
   4. Ja LĪGUMA 8.3.punktā noteiktajā kārtībā PUSES nevar savstarpēji vienoties, strīdus izskata Latvijas Republikas tiesā Civilprocesa likumā noteiktajā kārtībā, ievērojot LĪGUMA noteikumus un Latvijas Republikā spēkā esošos normatīvos aktus.
   5. LĪGUMA izbeigšana iespējama tikai LĪGUMĀ un normatīvajos aktos noteiktajos gadījumos, kā arī pēc PUŠU savstarpējas vienošanās.
   6. PASŪTĪTĀJAM ir tiesības vienpusēji izbeigt LĪGUMU, ja IZPILDĪTĀJS kavē LĪGUMA 2.1.punktā noteikto LĪGUMA izpildes termiņu vairāk kā par 10 (*desmit*) dienām.
   7. PASŪTĪTĀJAM ir tiesības vienpusēji izbeigt LĪGUMU, ja LĪGUMU nav iespējams izpildīt tādēļ, ka LĪGUMA izpildes laikā IZPILDĪTĀJAM ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
4. **PĀRSTĀVJI UN KONTAKTINFORMĀCIJA**
   1. PASŪTĪTĀJA pārstāvis ar LĪGUMU saistītu jautājumu risināšanā, kā arī attiecībā uz DARBA izpildi ir: XXXXXXXXXXXXXXXXXXXXXXXXXX
   2. IZPILDĪTĀJA pārstāvis ar LĪGUMU saistītu jautājumu risināšanā, kā arī attiecībā uz DARBA izpildi ir: XXXXXXXXXXXXXXXXXXXXXXXXXX
5. **CITI NOTEIKUMI**
   1. LĪGUMS stājas spēkā ar visu tā eksemplāru parakstīšanas dienu.
   2. LĪGUMS ir spēkā līdz PUŠU saistību pilnīgai izpildei vai atbilstoši LĪGUMA 8.6., 8.7.punktu noteikumiem.
   3. Kādam no LĪGUMA noteikumiem zaudējot spēku normatīvo aktu grozījumu gadījumā, LĪGUMS nezaudē spēku tā pārējos punktos, un šādā gadījumā PUŠU pienākums ir piemērot LĪGUMU atbilstoši spēkā esošajiem normatīvajiem aktiem.
   4. PUSES apņemas neveikt nekādas darbības, kas tieši vai netieši var radīt zaudējumus otrai PUSEI, vai kaitēt otras PUSES interesēm.
   5. LĪGUMĀ izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar ietekmēt LĪGUMA noteikumu tulkošanu.
   6. Ja kādai no PUSĒM tiek mainīts juridiskais statuss, amatpersonas paraksta tiesības, vadītāji vai kādi LĪGUMĀ minētie PUSES rekvizīti, telefona, faksa numuri, elektroniskā pasta adreses, adreses, pilnvarotie pārstāvji u.c., tad tā nekavējoties, bet ne vēlāk kā 3 (*trīs*) darba dienu laikā, rakstiski paziņo par to otrai PUSEI. Noteikuma neizpildes gadījumā uzskatāms, ka otra PUSE ir pilnībā izpildījusi savas saistības, lietojot LĪGUMĀ esošo informāciju par otru PUSI.
   7. LĪGUMS sastādīts latviešu valodā 2 (*divos*) eksemplāros ar vienādu juridisku spēku, no kuriem viens glabājas pie PASŪTĪTĀJA un otrs pie IZPILDĪTĀJA.
   8. LĪGUMA pielikumi un tā neatņemamas sastāvdaļas ir IZPILDĪTĀJA tehniskais un finanšu piedāvājums IEPIRKUMAM 1.iepirkuma daļai.
6. **Pušu rekvizīti un paraksti**

|  |  |
| --- | --- |
| PASŪTĪTĀJS  **Liepājas pilsētas pašvaldības iestāde “Liepājas pilsētas Izglītības pārvalde”**  Uliha iela 36, Liepāja, LV – 3401  Reģistrācijas Nr.90000063151 | IZPILDĪTĀJS  **SIA “Eurolocker”**  Birzes 30-67, Rīga, LV-1016  Reģistrācijas Nr.50103889341 |
| Bankas nosaukums: XXXXXXXXXXX  Kods: XXXXXXXXXX  Konts: XXXXXXXXXXXXXXXXX  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **k.nIEDRE - lATHERE** | Bankas nosaukums: XXXXXXXXXXXXX  Kods: XXXXXXXXXXXX  Konts: XXXXXXXXXXXXXXXXX  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **A.Mjasnikovs** |